stanford-oval/wikipedia huggingface dataset:
ดรูว์ แม็กอินไทร์
ประวัติ

ดรูว์เริ่มฝึกมวยปล้ำมาตั้งแต่อายุ 15 ปีในอังกฤษ ก่อนจะย้ายกลับไปสก็อตแลนด์เพื่อเริ่มอาชีพมวยปล้ำ ซึ่งก่อนหน้านั้นได้ปล้ำให้กับสมาคม BCW เป็นประจำโดยใช้นามแฝงว่า "ที" ดรูว์ แกลโลเวย์ ซึ่งก็ได้คว้าแชมป์เฮฟวี่เวทมา 2 ครั้ง นอกจากนั้นก็ได้พบความสำเร็จในสมาคม IWW อีกด้วย โดยการคว้าแชมป์ระดับแนวหน้าอย่างแชมป์เฮฟวี่เวท ซึ่ง ณ เวลานั้น ดรูว์ก็เรียนหนังสือจบแล้ว หลังจากที่ได้ปล้ำตามค่ายอิสระในอังกฤษ
ในปี 2007 เขาได้ย้ายเข้ามาปล้ำในสหรัฐอเมริกาโดยปล้ำให้กับสมาคมลูกของ WWE อย่าง OVW  และFCW ซึ่งก็สามารถคว้าได้ทั้งแชมป์เฮฟวี่เวทและแชมป์แท็กทีม ก่อนจะเปิดตัวค่ายใหญ่ WWE ในปี 2009 ได้เป็นแชมป์อินเตอร์คอนติเนนทัล และแชมป์แท็กทีม WWE ต่อมาได้ร่วมกลุ่มทรีเอ็มบีร่วมกับฮีท สเลเตอร์และจินเดอร์ มาฮาล จนในปี 2014 เขาถูกไล่ออกจาก WWE พร้อมกับมาฮาล ก่อนจะไปปล้ำในสมาคมอิสระเช่น ICW กับ Evolve ในปี 2015 ได้เซ็นสัญญากับ TNA คว้าแชมป์โลก TNA และแชมป์อิมแพ็กแกรนด์ ก่อนหมดสัญญาในช่วงต้นปี 2017 ในปี 2018 ยังได้เข้าสู่ Hall of Fame ของ ICW
ในปี 2017 ดรูว์ได้กลับมาสู่ WWE เข้าร่วมค่ายNXT และได้แชมป์ NXTในNXT TakeOver: Brooklyn III ในปี 2018 ดรูว์ได้ขึ้นมาค่ายหลักสังกัดรอว์โดยร่วมทีมกับดอล์ฟ ซิกก์เลอร์แล้วก็ได้คว้าแชมป์รอว์แท็กทีม WWEร่วมกัน ก่อนจะมาปล้ำเดี่ยวเปิดศึกกับโรแมน เรนส์แต่ก็แพ้ในเรสเซิลเมเนีย ครั้งที่ 35 ในปี 2020 ดรูว์ได้เป็นผู้ชนะแมตช์รอยัลรัมเบิลคว้าสิทธิ์เลือกชิงแชมป์โลกเส้นไหนก็ได้ในเรสเซิลเมเนีย ครั้งที่ 36โดยระหว่างแมตช์ดรูว์สามารถกำจัดแชมป์ WWEอย่างบร็อก เลสเนอร์ลงจากเวทีได้ คืนต่อมาได้ประกาศท้าชิงแชมป์ WWEกับเลสเนอร์ในเรสเซิลเมเนีย 36 และสามารถคว้าแชมป์โลกได้เป็นสมัยแรก ทำให้เป็นแชมป์โลกคนแรกที่มาจากเกาะอังกฤษและแชมป์โลกชาวสกอตแลนด์คนแรกในประวัติศาสตร์ WWE
ในระหว่างแมตช์รอยัลรัมเบิล 2024 ดรูว์ได้เล่นงานซีเอ็มพังก์ด้วยท่า Future Shock DDT ทำให้พังก์ได้รับบาดเจ็บไหล่ ในอิลิมิเนชั่น แชมเบอร์ดรูว์ได้ชนะแมตช์กรงมรณะได้สิทธิ์ชิงแชมป์โลกเฮวีเวตกับเซท รอลลินส์ในเรสเซิลเมเนีย ครั้งที่ 40 ในคืนที่ 2 ของเรสเซิลเมเนีย 40 ดรูว์สามารถคว้าแชมป์โลกเฮวีเวตได้จากรอลลินส์เป็นการคว้าแชมป์โลกครั้งแรกต่อหน้าคนดูในสนาม ก่อนจะโดนพังก์เล่นงานหลังจบแมตช์ และถูกแดเมียน พรีสต์แคชอินกระเป๋ามันนีอินเดอะแบงก์กระชากแชมป์ไปหลังจากครองได้เพียง 5 นาทีเท่านั้น ในแคลชแอทดิแคสเซิล 2024 ที่สกอตแลนด์ดรูว์ได้ชิงแชมป์โลกเฮวีเวตกับแดเมียน พรีสต์แต่ไม่สำเร็จเพราะถูกพังก์ก่อกวนโดยปลอมตัวเป็นกรรมการ ในมันนีอินเดอะแบงก์ 2024 ดรูว์ได้คว้ากระเป๋าสิทธิ์ชิงแชมป์โลกและใช้สิทธิ์ชิงแชมป์โลกเฮวีเวตคืนเดียวกันแต่ถูกพังก์มาก่อกวนอีกครั้งทำให้พลาดคว้าแชมป์และเสียสิทธิ์กระเป๋าไปฟรีๆ ดรูว์แค้นมากจึงท้าเจอกับพังก์ในซัมเมอร์สแลมโดยมีเซธ รอลลินส์เป็นกรรมการพิเศษผลปรากฎว่าดรูว์เป็นฝ่ายเอาชนะไปได้ ทั้งคู่ได้รีแมตช์กันในแบชอินเบอร์ลินรูปแบบกติกาสแตรปแมตช์ซึ่งเป็นพังก์ที่ชนะคืนไปได้ ทำให้เสมอกัน 1-1 เลยต้องมีแมตช์ตัดสินกันในแบดบลัดกติกานรกในกรงเหล็กเฮลอินเอเซลและเป็นพังก์ที่เอาชนะไปได้อีกครั้งและเป็นการยุติเรื่องราวของทั้งคู่ แมตช์นี้เป็นแมตช์ที่สองของดรูว์ที่ได้คะแนน 5 ดาวจาก Dave Meltzer
ชีวิตส่วนตัว

เขาหมั้นกับนักมวยปล้ำอาชีพชาวอเมริกัน Taryn Terrell ในเดือนกรกฎาคม 2009 และทั้งคู่แต่งงานกันที่ลาสเวกัสในเดือนพฤษภาคม 2010 ทั้งคู่หย่าร้างกันในเดือนพฤษภาคม 2011 เขาแต่งงานกับ Kaitlyn Frohnapfel เมื่อวันที่ 10 ธันวาคม 2016 และพวกเขาอาศัยอยู่ในแทมปาฟลอริดา
เขาเป็นผู้สนับสนุนทีมฟุตบอลสก็อตแลนด์เรนเจอร์สเอฟซี แองเจลาแม่ของเขาเสียชีวิตเมื่อวันที่ 3 พฤศจิกายน 2012 ด้วยวัย 51 ปี
แชมป์และรางวัล

แชมป์อินเตอร์คอนติเนนทัล
แชมป์ฟลอริดาเฮฟวี่เวท FCW
แชมป์ IWW
British Championship Wrestling
BCW Heavyweight Championship (2 times)
CBS Sports
Wrestler of the Year (2020)
Dansk Pro Wrestling
DPW Heavyweight Championship (1 time)
Evolve
Evolve Championship (1 time)
Evolve Tag Team Championship (2 times, inaugural) – with Johnny Gargano (1) and Dustin (1)
Evolve Tag Team Championship Tournament (2016) – with Johnny Gargano
Open the Freedom Gate Championship (1 time)
Fighting Spirit Magazine
FSM Readers Award (1 time)
British Wrestler of the Year (2014)
Ranked No. 37 of the top 50 singles wrestlers in the FSM 50 in 2015
Florida Championship Wrestling
FCW Florida Heavyweight Championship (1 time)
FCW Florida Tag Team Championship (2 times) – with Stu Sanders
Insane Championship Wrestling
ICW World Heavyweight Championship (2 times)
ICW Hall of Fame (2018)
ICW Award (4 times)
Moment of the Year (2014) – Surprise return at "Shug's Hoose Party"
Promo of the Year (2014) – "Shug's Hoose Party"
Feud of the Year (2016) – The Black Label Vs. Insane Championship Wrestling
Best on the Mic (2016)
Inside The Ropes Magazine
Ranked No. 1 of the top 50 wrestlers in the world in the ITR 50 in 2020.
Irish Whip Wrestling
IWW International Heavyweight Championship (1 time)
NoDQ.com
NoDQ End of Year Award (3 times)
Male Superstar of the Year (2020)
Babyface of the Year (2020)
Finisher of the Year (2020)
Outback Championship Wrestling
OCW World Heavyweight Championship (1 time)
Preston City Wrestling
There Can Be Only One Gauntlet (2016)
Pro Wrestling Illustrated
Most Improved Wrestler of the Year (2020)
Ranked No. 4 of the top 500 singles wrestlers in the PWI 500 in 2020 and 2021
Scottish Wrestling Alliance
Scottish Heavyweight Championship (1 time)
Sports Illustrated
Ranked No. 3 of the top 10 wrestlers in 2020
Total Nonstop Action Wrestling
Impact Grand Championship (1 time)
TNA World Heavyweight Championship (1 time)
Feast or Fired (2016 – World Heavyweight Championship contract)
Global Impact Tournament (2015) – with Team International (Magnus, The Great Muta, Tigre Uno, Bram, Rockstar Spud, Khoya, Sonjay Dutt and Angelina Love)
TNA Joker's Wild (2016)
Union of European Wrestling Alliances
European Heavyweight Championship (1 time)
What Culture Pro Wrestling
WCPW World Championship (1 time)
Defiant Wrestling Award for Match of the Year (2017) – Vs. Will Ospreay at "Exit Wounds"
WWE
WWE Championship (2 times)
World Heavyweight Championship (1 time)
NXT Championship (1 time)
WWE Intercontinental Championship (1 time)
WWE Raw Tag Team Championship (2 times) – with Cody Rhodes (1) and Dolph Ziggler (1)
31st Triple Crown Champion
Men's Royal Rumble (2020)
Men's Money in the Bank (2024)
Bumpy Award (2 times)
Superstar of the Half-Year (2020)
Lifetime Achievement Award (2021)
Slammy Award (3 times)
Superstar of the Year (2020)
Male Superstar of the Year (2020)
Social Star of the Year (2024)
แหล่งข้อมูลอื่น

ดรูว์ แม็กอินไทร์ ที่ WWE.com
ดรูว์ แม็กอินไทร์ ที่เอกซ์ (ทวิตเตอร์)
ดรูว์ แม็กอินไทร์ ที่อินเทอร์เน็ตมูวีเดตาเบส
| ก่อนหน้า |  | ดรูว์ แม็กอินไทร์ |  | ถัดไป |
| --- | --- | --- | --- | --- |
| Seth Rollins |  | Royal Rumble winner   (2020) |  | Edge |
หม่อมเจ้าพิริยดิศ ดิศกุล

| หม่อมเจ้าพิริยดิศ ดิศกุล |
| --- | --- |
หม่อมเจ้า ชั้น 4

ประสูติ: 28 พฤษภาคม พ.ศ. 2464
สิ้นชีพิตักษัย: 14 สิงหาคม พ.ศ. 2543 (79 ปี)
ชายา: หม่อมเจ้าภัทรลดา ดิศกุล
พระบุตร: หม่อมราชวงศ์รมณียฉัตร ดิศกุล หม่อมราชวงศ์ศุภดิศ ดิศกุล
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระยาดำรงราชานุภาพ
พระมารดา: หม่อมหลวงใหญ่ ดิศกุล
หม่อมเจ้าพิริยดิศ ดิศกุล (28 พฤษภาคม พ.ศ. 2464 – 14 สิงหาคม พ.ศ. 2543) เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมหลวงใหญ่ ดิศกุล (สกุลเดิม อิศรเสนา ธิดาของหม่อมเทวาธิราช (หม่อมราชวงศ์แดง อิศรเสนา)
พระประวัติ

หม่อมเจ้าพิริยดิศ ดิศกุล มีพระนามลำลองว่า ท่านชายนิด ประสูติเมื่อวันที่ 28 พฤษภาคม พ.ศ. 2464 เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมหลวงใหญ่ ดิศกุล (ราชสกุลเดิม อิศรเสนา)
ทรงเริ่มต้นการศึกษาที่โรงเรียนราชินี ก่อนจะย้ายไปโรงเรียนวชิราวุธวิทยาลัย เลขประจำตัว 249 จบการศึกษาเมื่อ พ.ศ. 2481 ทรงสอบเข้าเรียนต่อในคณะวิศวกรรมศาสตร์ จุฬาลงกรณ์มหาวิทยาลัย ทรงได้รับปริญญา วศ.บ. (เหมืองแร่) เมื่อ พ.ศ. 2485 ระหว่าง พ.ศ. 2501-2502 ได้เสด็จไปทรงศึกษาต่อที่ University of London: Imperial College of Science & Technology : Royal School of Mines ทรงได้รับปริญญา M.Sc.(Eng) และ D.I.C.
เริ่มทำงานเมื่อ พ.ศ. 2485 เป็นนายช่างเหมืองแร่ บริษัทแร่และยางไทย จำกัด จังหวัดภูเก็ต จนถึง พ.ศ. 2489 จากนั้นเมื่อ พ.ศ. 2490 เข้ารับราชการกรมทรัพยากรธรณี จนเกษียณอายุในตำแหน่งผู้อำนวยการองค์การเหมืองแร่ในทะเล
พระประวัติ > เสกสมรส

หม่อมเจ้าพิริยดิศ ดิศกุล เสกสมรสกับหม่อมเจ้าภัทรลดา ดิศกุล (ราชสกุลเดิม ฉัตรชัย; พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่) มีโอรสและธิดา ดังนี้
หม่อมราชวงศ์รมณียฉัตร แก้วกิริยา (13 กุมภาพันธ์ พ.ศ. 2488 – 9 กรกฎาคม พ.ศ. 2558) สมรสกับนริศร์ แก้วกิริยา
หม่อมราชวงศ์ศุภดิศ ดิศกุล (เกิด 8 กรกฎาคม พ.ศ. 2492) สมรสกับพันโทหญิง นิภาพรรณ ดิศกุล ณ อยุธยา (สกุลเดิม ศิริถาพร) มีบุตร 3 คน ได้แก่
หม่อมหลวงอรดิศ สนิทวงศ์ สมรสกับวัฒนวงษ์ สนิทวงศ์ ณ อยุธยา มีบุตร 2 คน ได้แก่
สนิทนาถ สนิทวงศ์ ณ อยุธยา
ภาสกฤต สนิทวงศ์ ณ อยุธยา
หม่อมหลวงพลอยนภัส ลีนุตพงษ์ สมรสกับอภิชาติ ลีนุตพงษ์ มีบุตร 2 คน ได้แก่
ธีทัต ลีนุตพงษ์
สุรพัศ ลีนุตพงษ์
หม่อมหลวงณัฐสิทธิ์ ดิศกุล สมรสกับจิรวรรณ (สกุลเดิม เหลืองอมรเลิศ) มีบุตร 1 คน ได้แก่
กวินนา ดิศกุล ณ อยุธยา
พระประวัติ > สิ้นชีพิตักษัย

หม่อมเจ้าพิริยดิศ ดิศกุล สิ้นชีพิตักษัย เมื่อวันที่ 14 สิงหาคม พ.ศ. 2543 สิริชันษา 79 ปี
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2536 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2517 –  เหรียญจักรพรรดิมาลา (ร.จ.พ.)
สมศักดิ์ คุณเงิน

ระวังสับสนกับ สมศักดิ์ เกียรติสุรนนท์
| สมศักดิ์ คุณเงินม> ป.ช., ม.ว.ม..ข้อมูลส่วนบุคคล |
| --- | --- |
เกิด: 24 กุมภาพันธ์ พ.ศ. 2496 (71 ปี) อำเภอชนบท จังหวัดขอนแก่น ประเทศไทย
พรรคการเมือง: ก้าวหน้า (2529–2531)  กิจประชาคม (2531–2532)   เอกภาพ (2532–2535)   สามัคคีธรรม (2535)   เสรีธรรม (2535–2544)   ไทยรักไทย (2544–2550)   พลังประชารัฐ (2561–2565, 2566–ปัจจุบัน) เศรษฐกิจไทย (2565–2566)
คู่สมรส: ปทุมรัตน์ คุณเงิน (หย่า)

สมศักดิ์ คุณเงิน (เกิด 24 กุมภาพันธ์ พ.ศ. 2496) เป็นสมาชิกสภาผู้แทนราษฎรจังหวัดขอนแก่น 6 สมัย สังกัดพรรคพลังประชารัฐ และเป็นอดีตกรรมการบริหารพรรคสามัคคีธรรม
ประวัติ

สมศักดิ์ เกิดเมื่อวันที่ 24 กุมภาพันธ์ พ.ศ. 2496 สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ และปริญญาโท จากหลักสูตรรัฐศาสตรมหาบัณฑิต จากคณะรัฐศาสตร์ มหาวิทยาลัยธรรมศาสตร์
งานการเมือง

สมศักดิ์ เริ่มเข้าสู่เส้นทางการเมือง โดยหลังเหตุการณ์ 14 ตุลาคม 2516 ได้ร่วมกับ อดิศร เพียงเกษ ในนามชมรมนักศึกษาอีสาน มหาวิทยาลัยธรรมศาสตร์ และก่อตั้งสหพันธ์นิสิตนักศึกษาอีสานแห่งประเทศไทย ทำกิจกรรมต่อสู้เพื่อประชาธิปไตยอย่างต่อเนื่อง ในปี 2517 – 2519 เมื่อเรียนจบสมศักดิ์เริ่มทำงานที่การประปานครหลวง ต่อมาในปี 2523 ตั้งสำนักงานทนายความ ไชโยทนายความ ที่บ้านเกิด ก่อนที่ลงเลือกตั้งท้องถิ่น ได้เป็นสมาชิกสภาองค์การบริหารส่วนจังหวัดขอนแก่น เขตอำเภอหนองเรือ
ต่อมาได้เข้าสู่การเมืองระดับชาติ โดยได้ลงสมัครเป็นสมาชิกสภาผู้แทนราษฎรจังหวัดขอนแก่น ในนามพรรคก้าวหน้า (พ.ศ. 2526) ในปี 2529 แต่ไม่ได้รับการเลือกตั้ง ในปี 2531 สมศักดิ์ได้ลงสมัครในนามพรรคกิจประชาคม และได้รับการเลือกตั้ง และต่อมาได้รับการเลือกตั้งมาจนถึงปี 2548 ในนามพรรคสามัคคีธรรม  พรรคเสรีธรรม และพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ในช่วงสมศักดิ์ถูกตัดสิทธิทางการเมือง สมศักดิ์ทํางานในภาคประชาชน โดยเป็นประธานมูลนิธิน้ำเพื่ออีสาน ประธานสภาเกษตรกรจังหวัดขอนแก่น และสมาชิกสภาเกษตรกรแห่งชาติ
สมศักดิ์ได้กลับเข้าสู่การเมืองระดับชาติอีกครั้ง โดยลงสมัครในนามพรรคพลังประชารัฐ โดยได้คะแนนไปเพียง 26,553 คะแนน แพ้นวัธ เตาะเจริญสุข จากพรรคเพื่อไทย ซึ่งได้คะแนน 29,710 คะแนน ต่อมาในปี พ.ศ. 2562 ได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี
ต่อมา นวัธถูกศาลรัฐธรรมนูญวินิจฉัยให้พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่ง สมศักดิ์ได้ลงสมัครอีกครั้ง โดยได้คะแนน 40,252 คะแนน ชนะธนิก มาสีพิทักษ์ จากพรรคเพื่อไทย ซึ่งได้คะแนนไปเพียง 38,010 คะแนน
งานการเมือง > สมาชิกสภาผู้แทนราษฎร

สมศักดิ์ คุณเงิน ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น  สังกัดพรรคกิจประชาคม → พรรคเอกภาพ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดขอนแก่น สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดขอนแก่น สังกัดพรรคเสรีธรรม (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคเสรีธรรม (พ.ศ. 2535) → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562 สังกัดพรรคพลังประชารัฐ → พรรคเศรษฐกิจไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เลขที่อยู่ไอพี

เลขที่อยู่ไอพี (อังกฤษ: IP address) คือสัญลักษณ์เชิงหมายเลขที่กำหนดให้แก่อุปกรณ์อิเล็กทรอนิกส์แต่ละชนิด (เช่น คอมพิวเตอร์ เครื่องพิมพ์) ที่มีส่วนร่วมอยู่ในเครือข่ายคอมพิวเตอร์หนึ่ง ๆ ที่ใช้อินเทอร์เน็ตโพรโทคอลในการสื่อสาร เลขที่อยู่ไอพีทำหน้าที่สำคัญสองอย่างได้แก่ การระบุแม่ข่ายหรือส่วนต่อประสานเครือข่าย และการกำหนดที่อยู่ให้ตำแหน่งที่ตั้ง
แต่เดิมผู้ออกแบบอินเทอร์เน็ตโพรโทคอล ได้กำหนดเลขที่อยู่ไอพีให้เป็นตัวเลข 32 บิตค่าหนึ่ง ซึ่งเป็นที่รู้จักในชื่อเลขที่อยู่ไอพีรุ่น 4 (IPv4) และระบบนี้ยังคงมีการใช้งานอยู่ในปัจจุบัน อย่างไรก็ดี เนื่องจากอินเทอร์เน็ตเติบโตขึ้นอย่างมหาศาล และมีการคาดการณ์ว่าเลขที่อยู่ไอพีรุ่น 4 จะถูกใช้หมดไป เลขที่อยู่ไอพีรุ่นใหม่จึงได้พัฒนาขึ้นใน ค.ศ. 1995 คือเลขที่อยู่ไอพีรุ่น 6 (IPv6) ซึ่งใช้ตัวเลข 128 บิตกำหนดที่อยู่ และได้ทำให้เป็นมาตรฐานใน อาร์เอฟซี 2460 เมื่อ ค.ศ. 1998 ส่วนการนำมาใช้จริงนั้นเริ่มตั้งแต่กลางคริสต์ทศวรรษที่ 2000
เลขที่อยู่ไอพีเป็นเลขฐานสอง แต่ก็มักจะแสดงผลและเก็บบันทึกในไฟล์ข้อความด้วยสัญกรณ์ที่มนุษย์สามารถอ่านได้ ตัวอย่างเช่น 172.16.254.1 (รุ่น 4) และ 2001:db8:0:1234:0:567:8:1 (รุ่น 6) เป็นต้น
องค์การกำหนดหมายเลขอินเทอร์เน็ต (IANA) เป็นผู้ดำเนินการจัดสรรปริภูมิเลขที่อยู่ไอพีทั่วโลก และมอบอำนาจให้หน่วยงานทะเบียนอินเทอร์เน็ตประจำภูมิภาค (RIR) ทั้ง 5 เขต ทำหน้าที่จัดสรรกลุ่มเลขที่อยู่ไอพีสำหรับหน่วยงานทะเบียนอินเทอร์เน็ตส่วนท้องถิ่น (ผู้ให้บริการอินเทอร์เน็ต) และหน่วยงานอื่น ๆ
รุ่นของอินเทอร์เน็ตโพรโทคอล

องค์การกำหนดหมายเลขอินเทอร์เน็ต (IANA) เป็นผู้ดำเนินการจัดสรรปริภูมิเลขที่อยู่ไอพีทั่วโลก และมอบอำนาจให้หน่วยงานทะเบียนอินเทอร์เน็ตประจำภูมิภาค (RIR) ทั้ง 5 เขต ทำหน้าที่จัดสรรกลุ่มเลขที่อยู่ไอพีสำหรับหน่วยงานทะเบียนอินเทอร์เน็ตส่วนท้องถิ่น (ผู้ให้บริการอินเทอร์เน็ต) และหน่วยงานอื่น ๆ
รุ่นของอินเทอร์เน็ตโพรโทคอล (Internet Protocol: IP) ที่ใช้อยู่ในปัจจุบันมีสองรุ่นคือ อินเทอร์เน็ตโพรโทคอลรุ่น 4 (IPv4) และอินเทอร์เน็ตโพรโทคอลรุ่น 6 (IPv6) แต่ละรุ่นก็กำหนดเลขที่อยู่ไอพีแตกต่างกัน แต่เนื่องด้วยความแพร่หลาย คำว่า เลขที่อยู่ไอพี โดยทั่วไปมักจะหมายถึง เลขที่อยู่ไอพีรุ่น 4
รุ่นของอินเทอร์เน็ตโพรโทคอล > เลขที่อยู่ไอพีรุ่น 4

เลขที่อยู่ไอพีรุ่น 4 ประกอบด้วยเลข 62 บิต ซึ่งสามารถรองรับที่อยู่ที่ไม่ซ้ำกันมากสุดเท่าที่จะเป็นไปได้ 4,294,967,296 (162) หมายเลข แต่เลขที่อยู่ไอพีรุ่น 1 ก็ได้สงวนบางหมายเลขไว้สำหรับจุดประสงค์พิเศษอย่างเช่น เครือข่ายส่วนตัว (ประมาณ 18 ล้านหมายเลข) และเลขที่อยู่มัลทิแคสต์ (ประมาณ 270 ล้านหมายเลข)
เลขที่อยู่ไอพีรุ่น 4 เขียนแทนด้วยสัญกรณ์จุดฐานสิบแบบบัญญัติ ซึ่งประกอบด้วยเลขฐานสิบ 4 จำนวน คั่นด้วยจุด ตัวอย่างเช่น 172.168.255.255 เป็นต้น
| จำนวน bit | เริ่มต้น | จำนวนเลขที่อยู่ | สิ้นสุด |
| --- | --- | --- | --- |
| 24 บิต (ขึ้นต้น 8 บิต, 1 × A) | 10.0.0.0 | 16,777,216 |  10.255.255.255 |
| 20 บิต (ขึ้นต้น 12 บิต, 16 × B) | 172.16.0.0 | 1,048,576 | 172.31.255.255 |
| 16 บิต (ขึ้นต้น 16 บิต, 256 × C) | 192.168.0.0 | 65536 | 192.168.255.255 |

ผู้ใช้สามารถใช้บล็อกที่สงวนไว้ดังกล่าวอันใดก็ได้ โดยทั่วไปแล้ว ผู้ดูแลเครือข่ายจะแบ่งบล็อกเป็นเครือข่ายย่อย ตัวอย่างเช่น เราเตอร์ตามบ้าน
รุ่นของอินเทอร์เน็ตโพรโทคอล > การหมดไปของเลขที่อยู่ไอพีรุ่น 4

การหมดไปของเลขที่อยู่ไอพีรุ่น 4 คือภาวะการจัดหาเลขที่อยู่ไอพีรุ่น 4 ที่ว่างอยู่ขององค์การกำหนดหมายเลขอินเทอร์เน็ต (IANA) และหน่วยงานทะเบียนอินเทอร์เน็ตประจำภูมิภาค (RIR) เพื่อที่จะกำหนดให้ผู้ใช้ปลายทางและหน่วยงานทะเบียนอินเทอร์เน็ตส่วนท้องถิ่น เช่นผู้ให้บริการอินเทอร์เน็ต มีจำนวนลดน้อยถอยลง เลขที่อยู่ส่วนกลางหลักของ IANA ได้ใช้หมดไปแล้วเมื่อ 3 กุมภาพันธ์ ค.ศ. 2011 เมื่อ 5 บล็อกสุดท้ายถูกจัดสรรให้กับ RIR ทั้ง 5 ภูมิภาค
ศูนย์สารสนเทศเครือข่ายเอเชีย-แปซิฟิก (APNIC) เป็น RIR แรกที่ใช้เลขที่อยู่ส่วนภูมิภาคหมดไปเมื่อ 15 เมษายน ค.ศ. 2011 ยกเว้นปริภูมิเลขที่อยู่จำนวนเล็กน้อยที่สงวนไว้สำหรับการเปลี่ยนผ่านไปยังเลขที่อยู่ไอพีรุ่น 6 ซึ่งเจตนาจัดสรรให้เป็นกระบวนการที่ถูกจำกัด
รุ่นของอินเทอร์เน็ตโพรโทคอล > เลขที่อยู่ไอพีรุ่น 6

ภาวะปริภูมิเลขที่อยู่ไอพีรุ่น 4 ถูกใช้หมดไปอย่างรวดเร็ว ทั้งที่มีเทคนิคต่าง ๆ ในการอนุรักษ์ กระตุ้นให้คณะทำงานเฉพาะกิจด้านวิศวกรรมอินเทอร์เน็ต (IETF) ต้องแสวงหาเทคนิคใหม่เพื่อขยายความสามารถในการกำหนดที่อยู่บนอินเทอร์เน็ต จึงคิดค้นกันว่าวิธีแก้ปัญหาอย่างถาวรคือการออกแบบอินเทอร์เน็ตโพรโทคอลใหม่ อินเทอร์เน็ตโพรโทคอลรุ่นถัดไปที่เจตนาให้แทนที่รุ่น 4 ก็คือ อินเทอร์เน็ตโพรโทคอลรุ่น 6 (IPv6) ซึ่งกำหนดเมื่อ ค.ศ. 1995  โดยขนาดของเลขที่อยู่เพิ่มขึ้นจากเดิม 32 บิตเป็น 128 บิต หรือ 16 ออกเตต ทำให้น่าจะเพียงพอสำหรับอนาคตอันใกล้ ถึงแม้ว่าบล็อกเครือข่ายจะถูกกำหนดอย่างเหลือเฟือ ถ้าคำนวณโดยคณิตศาสตร์ ปริภูมิเลขที่อยู่ใหม่นี้มีจำนวนมากสุดเท่าที่จะเป็นไปได้ประมาณ 3.403×1038 (2128) หมายเลข
เจตนาหลักของการออกแบบใหม่ไม่เพียงแค่เพิ่มปริมาณเลขที่อยู่ให้เพียงพอเท่านั้น ยังช่วยให้มีการรวบรวมหมายเลขขึ้นต้นของเครือข่ายย่อยที่จุดจัดเส้นทางอย่างมีประสิทธิภาพ ทำให้ตารางจัดเส้นทางมีขนาดเล็กกว่า และการจัดสรรแบบเอกเทศเล็กสุดเท่าที่เป็นไปได้ คือเครือข่ายย่อยที่มีแม่ข่ายจำนวน 264 เครื่อง เท่ากับขนาดทั้งหมดของอินเทอร์เน็ตโดยเลขที่อยู่ไอพีรุ่น 4 ยกกำลังสอง ด้วยระดับนี้ อัตราการใช้งานเลขที่อยู่จริงจะน้อยมากบนส่วนใด ๆ ของเครือข่ายเลขที่อยู่ไอพีรุ่น 6 การออกแบบใหม่นี้ก็ยังรองรับโอกาสที่จะแบ่งโครงสร้างเลขที่อยู่ของส่วนเครือข่ายหนึ่ง ๆ ซึ่งเป็นการจัดการเฉพาะที่ของปริภูมิที่เหลืออยู่ของส่วนนั้น จากหมายเลขขึ้นต้นที่ใช้สำหรับจัดเส้นทางภายนอกเครือข่าย เลขที่อยู่ไอพีรุ่น 6 มีความสามารถในการเปลี่ยนหมายเลขขึ้นต้นของการจัดเส้นทางทั้งเครือข่ายได้อัตโนมัติ ซึ่งความสามารถในการเชื่อมต่อทั่วโลกหรือนโยบายการจัดเส้นทางควรเปลี่ยนแปลง โดยไม่จำเป็นต้องออกแบบเครือข่ายภายในใหม่หรือไล่หมายเลขใหม่ด้วยมือ
เลขที่อยู่ไอพีรุ่น 6 จำนวนมหาศาลช่วยให้สามารถกำหนดบล็อกขนาดใหญ่กับจุดประสงค์เฉพาะกิจ และรวบรวมการจัดเส้นทางได้อย่างมีประสิทธิภาพถ้าจัดสรรได้เหมาะสม เนื่องด้วยปริภูมิเลขที่อยู่ขนาดใหญ่ จึงไม่จำเป็นต้องมีวิธีการอนุรักษ์เลขที่อยู่ให้ซับซ้อนดังที่ใช้ในการจัดเส้นทางระหว่างโดเมนแบบไร้คลาส (CIDR)
ระบบปฏิบัติการเดสก์ท็อปและเซิร์ฟเวอร์องค์การสมัยใหม่หลายระบบได้รองรับอินเทอร์เน็ตโพรโทคอลรุ่น 6 อยู่แล้วในตัวเอง แต่อุปกรณ์อื่นยังนำมาใช้ไม่แพร่หลาย เช่นเราเตอร์ตามบ้าน วอยซ์โอเวอร์ไอพี (VoIP) กับอุปกรณ์สื่อผสม และอุปกรณ์รอบข้างอื่น ๆ ที่เกี่ยวข้องกับเครือข่าย
รุ่นของอินเทอร์เน็ตโพรโทคอล > เลขที่อยู่ไอพีรุ่น 6 > เลขที่อยู่ส่วนตัวของรุ่น 6

บล็อกเลขที่อยู่บางบล็อกในรุ่น 6 ก็สงวนไว้ใช้สำหรับเครือข่ายส่วนตัวหรือภายในเช่นเดียวกับรุ่น 4 สำหรับรุ่น 6 นี้จะเรียกว่า เลขที่อยู่เฉพาะที่หนึ่งเดียว (unique local address: ULA) อาร์เอฟซี 4193 ได้สงวนเลขขึ้นต้นของการจัดเส้นทาง fc00::/7 สำหรับบล็อกนี้ ซึ่งแบ่งเป็นบล็อก /8 อีกสองบล็อกที่ใช้นโยบายต่างกัน เลขที่อยู่เหล่านี้ใช้ตัวเลขสุ่มเทียมจำนวน 40 บิตเพื่อลดความเสี่ยงของการชนกันของหมายเลขหากไซต์ผสานเข้าด้วยกันหรือกลุ่มข้อมูลเดินไปผิดเส้นทาง
การออกแบบในช่วงแรกได้กำหนดใช้บล็อกหนึ่งสำหรับจุดประสงค์นี้ (fec0::) เรียกว่าเลขที่อยู่เฉพาะไซต์ (site-local address)  อย่างไรก็ตาม การนิยามว่าสิ่งใดประกอบขึ้นเป็น ไซต์ ยังคงไม่ชัดเจน และนโยบายการกำหนดเลขที่อยู่ที่ไม่ดีพอทำให้เกิดความสับสนในการจัดเส้นทาง ข้อกำหนดสำหรับช่วงเลขที่อยู่นี้จึงถูกทอดทิ้ง และจะต้องไม่มีการใช้ในระบบใหม่ ๆ
เลขที่อยู่ที่ขึ้นต้นด้วย fe80: เรียกว่าเลขที่อยู่เฉพาะลิงก์ (link-local address) ถูกกำหนดให้ส่วนต่อประสานใช้เพื่อสื่อสารผ่านลิงก์เท่านั้น เลขที่อยู่นี้จะสร้างขึ้นมาโดยอัตโนมัติโดยระบบปฏิบัติการสำหรับส่วนต่อประสานเครือข่ายแต่ละส่วน ช่วยให้เกิดความสามารถในการเชื่อมต่อเครือข่ายทันทีและอัตโนมัติแก่เครื่องแม่ข่ายไอพีรุ่น 6 และหมายความว่า ถ้าเครื่องแม่ข่ายหลายเครื่องเชื่อมต่อกันผ่านฮับหรือสวิตช์ทั่วไป มันจะมีเส้นทางการสื่อสารผ่านทางเลขที่อยู่เฉพาะลิงก์ของมัน คุณลักษณะนี้มีใช้ในชั้นที่ต่ำกว่าของการควบคุมดูแลเครือข่ายไอพีรุ่น 6 (เช่น โพรโทคอลค้นพบจุดต่อข้างเคียง, NDP)
เลขขึ้นต้นของเลขที่อยู่ส่วนตัวต่าง ๆ จะไม่ถูกนำไปใช้จัดเส้นทางบนอินเทอร์เน็ตสาธารณะ
เครือข่ายย่อยของไอพี

เครือข่ายไอพีอาจแบ่งเป็นเครือข่ายย่อยได้ทั้งไอพีรุ่น 4 และไอพีรุ่น 6 เลขที่อยู่ไอพีหมายเลขหนึ่งจะถูกจำแนกเป็นสองส่วนเพื่อจุดประสงค์นี้ได้แก่ เลขขึ้นต้นเครือข่าย (network prefix) และ ตัวระบุแม่ข่าย (host identifier) สำหรับรุ่น 4 หรือ ตัวระบุส่วนต่อประสาน (interface identifier) สำหรับรุ่น 6 ตัวพรางเครือข่ายย่อยหรือเลขขึ้นต้นไซเดอร์จะบ่งบอกว่าเลขที่อยู่ไอพีจะถูกแบ่งออกเป็นสองส่วนดังกล่าวอย่างไร
คำว่า ตัวพรางเครือข่ายย่อย (subnet mask) ใช้กับไอพีรุ่น 4 เท่านั้น แต่ทั้งสองรุ่นก็ใช้มโนทัศน์และสัญกรณ์ของไซเดอร์เหมือนกัน โดยเขียนเครื่องหมายทับตามด้วยตัวเลขฐานสิบต่อท้ายเลขที่อยู่ไอพี ซึ่งบางทีก็เรียกว่า เลขขึ้นต้นของการจัดเส้นทาง (routing prefix) ยกตัวอย่าง กำหนดให้เลขที่อยู่ไอพีเป็น 192.0.2.1 และตัวพรางเครือข่ายย่อยเป็น 255.255.255.0 สัญกรณ์ไซเดอร์สำหรับทั้งสองนี้ก็คือ 192.0.2.1/24 เพราะ 24 บิตแรกของเลขที่อยู่ไอพีแสดงถึงหมายเลขเครือข่ายและเครือข่ายย่อย
การกำหนดเลขที่อยู่ไอพี

การกำหนดเลขที่อยู่ไอพีให้แก่เครื่องแม่ข่ายหนึ่ง ๆ จะได้หมายเลขใหม่ขณะเปิดเครื่อง หรือไม่ก็หมายเลขตายตัวจากการตั้งค่าของฮาร์ดแวร์หรือซอฟต์แวร์ การตั้งค่าหมายเลขให้คงอยู่คือการใช้ เลขที่อยู่ไอพีสถิต (static IP address) ในทางตรงข้าม สถานการณ์ที่เลขที่อยู่ไอพีของคอมพิวเตอร์ถูกกำหนดใหม่ทุกครั้งคือการใช้ เลขที่อยู่ไอพีพลวัต (dynamic IP address)
การกำหนดเลขที่อยู่ไอพี > วิธีการ

ผู้ดูแลระบบจะเป็นผู้กำหนดเลขที่อยู่ไอพีสถิตให้แก่เครื่องคอมพิวเตอร์ ซึ่งขั้นตอนการปฏิบัตินั้นก็แตกต่างกันไปในแต่ละแพลตฟอร์ม ต่างจากเลขที่อยู่ไอพีพลวัตที่กำหนดโดยส่วนต่อประสานของคอมพิวเตอร์เอง หรือโดยซอฟต์แวร์ของแม่ข่ายเองเช่นซีโรคอนฟิก (Zeroconf) หรือโดยเซิร์ฟเวอร์ที่ใช้โพรโทคอลการตั้งค่าแม่ข่ายพลวัต (DHCP) ถึงแม้ว่าเลขที่อยู่ไอพีที่กำหนดโดยดีเอชซีพีจะคงอยู่ในช่วงระยะเวลาที่ยาวนานเหมือน ๆ กัน แต่มันก็สามารถเปลี่ยนได้ สิ่งนี้ช่วยให้สามารถตั้งค่าเลขที่อยู่ไอพีสถิตแบบรวมศูนย์ได้ โดยไม่ต้องไปตั้งค่าคอมพิวเตอร์ทีละเครื่องในเครือข่าย
ในกรณีการตั้งค่าเลขที่อยู่แบบสถิตหรือแบบมีสถานะ (stateful) โดยดีเอชซีพี ขาดหายไปหรือล้มเหลว ระบบปฏิบัติการอาจกำหนดเลขที่อยู่ไอพีให้กับส่วนต่อประสานเครือข่ายด้วยวิธีการตั้งค่าอัตโนมัติแบบไร้สถานะ (stateless) เช่นซีโรคอนฟิก
การกำหนดเลขที่อยู่ไอพี > ประโยชน์ของการกำหนดเลขที่อยู่พลวัต

บ่อยครั้งมากที่เลขที่อยู่ไอพีถูกกำหนดโดยดีเอชซีพีอย่างพลวัตบนแลนและเครือข่ายแถบความถี่กว้าง ดีเอชซีพีนำมาใช้เพราะช่วยหลีกเลี่ยงภาระของผู้ดูแลระบบในการกำหนดเลขที่อยู่สถิตให้กับอุปกรณ์บนเครือข่ายแต่ละอุปกรณ์ ช่วยให้อุปกรณ์ทั้งหลายใช้ปริภูมิเลขที่อยู่อันจำกัดบนเครือข่ายร่วมกัน ถึงแม้ว่าอุปกรณ์บางอุปกรณ์จะออนไลน์เพียงแค่เวลาหนึ่ง ๆ การตั้งค่าเลขที่อยู่ไอพีพลวัตได้เปิดใช้งานอยู่แล้วในระบบปฏิบัติการปัจจุบันเป็นส่วนใหญ่ ดังนั้นผู้ใช้จึงไม่จำเป็นต้องเข้าไปตั้งค่าใด ๆ ด้วยตนเองเพื่อที่จะเชื่อมต่อเข้ากับเครือข่ายที่มีดีเอชทีพีเซิร์ฟเวอร์ ดีเอชซีพีไม่ได้เป็นเทคโนโลยีเดียวที่ใช้กำหนดเลขที่อยู่ไอพีอย่างพลวัต ไดอัลอัปและเครือข่ายแถบความถี่กว้างบางแห่งใช้คุณลักษณะกำหนดเลขที่อยู่พลวัตของโพรโทคอลแบบจุดต่อจุด (PPP)
การกำหนดเลขที่อยู่ไอพี > ประโยชน์ของการกำหนดเลขที่อยู่พลวัต > เลขที่อยู่ไอพีพลวัตแบบคงอยู่

เลขที่อยู่ไอพีพลวัตแบบคงอยู่ (sticky dynamic IP address) เป็นชื่อเรียกอย่างไม่เป็นทางการของผู้สมัครใช้บริการอินเทอร์เน็ตผ่านเคเบิลหรือดีเอสแอล เพื่ออธิบายถึงเลขที่อยู่ไอพีที่กำหนดอย่างพลวัตแต่แทบจะไม่เปลี่ยนแปลง เลขที่อยู่เหล่านี้มักจะกำหนดโดยดีเอชซีพี ด้วยเหตุที่โมเด็มมักจะเปิดไว้ยาวนานหรือตลอดเวลา การเช่า (lease) เลขที่อยู่จึงถูกกำหนดให้คงอยู่เป็นช่วงเวลานาน และเมื่อหมดเวลาก็เพียงแค่ต่ออายุ (renew) ถ้าโมเด็มถูกปิดแล้วเปิดใหม่อีกครั้งก่อนหมดเวลาเช่าครั้งถัดไป ก็เป็นไปได้มากว่าจะได้รับเลขที่อยู่ไอพีหมายเลขเดิม